จงเสนอไอเดีย หุ้นโตเร็ว เป็นหุ้นในธุรกิจประเภทใดบ้าง
ธุรกิจค้าปลีก
ทำไมจึงเลือกธุรกิจค้าปลีก เพราะคนเราต้องกินต้องใช้ และการซื้อของกินของใช้ในปัจจุบัน ตัวเลขอย่างไม่เป็นทางการนั้นปัจจุบันคนทั่วไปใช้บริการค้าปลีกปีละกว่า 4-5 แสนล้านบาท ตัวเลยนี้ถือว่าเป็น traffic มหาศาลที่มากพอที่จะทำให้ธุรกิจในกลุ่มนี้มั่นคงในระยะยาว

ธุรกิจโรงพยาบาล
อย่างที่เรารู้กันดีว่าสังคมไทยกำลังก้าวสู่สังคมผู้สูงอายุ และสิ่งที่หลีกเลี่ยงได้ยากก็คือ ความเจ็บไข้ได้ป่วย เมื่อเราเจ็บป่วยก็ต้องเข้าโรงพยาบาล ในปัจจุบันธุรกิจโรงพยาบาลเติบโตเร็วมาก การเลือกซื้อหุ้นในกลุ่มนี้แบบทยอยสะสมถือว่าเป็นตัวเลือกที่ดี

ธุรกิจขนคน หรือกิจการรถไฟฟ้า
สำหรับธุรกิจขนคนที่ผมอยากแนะนำก็คือ กิจการรถไฟฟ้าที่กำลังเป็นเทรนด์ที่น่าสนใจ และจะมีบทบาทกับชีวิตเรามากขึ้นเรื่อยๆ อนาคตรถไฟฟ้าจะต่อกันหลายสาย อำนวยความสะดวกให้กับผู้คนมากขึ้น จะมีร้านค้าไปตั้ง มีป้ายโฆษณาให้เช่า แถมคอนโดมิเนียมจะผุดขึ้นแข่งกันใกล้สถานีรถไฟฟ้า ทำให้ชีวิตของผู้คนเปลี่ยนไป ภาพในอดีตที่ถนนหนทางจะเป็นตัวกำหนดที่อยู่อาศัย จะถูกเปลี่ยนเป็นสถานีรถไฟฟ้าที่จะกลายเป็นตัวกำหนดพื้นที่อยู่อาศัยของผู้คนในเมืองแทน

ธุรกิจสื่อสาร
สำหรับธุรกิจสื่อสารแม้การแข่งขันจะสูงขึ้นมาก แต่โอกาสที่จะเติบโตก็ยังมีอยู่มาก เราคงเคยได้ยินคำว่า Internet of thing หรือถ้าแปลเป็นไทยแบบง่ายๆ ก็คือ “สิ่งของคุยกัน” สำหรับคนคุยกันนั้นคงจะอิ่มเต็มที่แล้วในประเทศไทย แต่การที่สิ่งของจะคุยกันเพิ่งเริ่มต้น และยุคข้อมูลข่าวสาร การติดต่อสื่อสารจะแผ่ขยายเพิ่มขึ้นอีกมากมาย การลงทุนในหุ้นสื่อสารดีๆ มีอนาคตซักตัวถือเป็นเรื่องน่าสนใจ

ธุรกิจอสังหาริมทรัพย์
แนวโน้มของคนเราชอบอยู่อาศัยในที่สะดวกสบาย เดินทางสะดวกด้วยระบบราง ใกล้แหล่งพักผ่อน ใกล้ที่ทำงาน ใกล้แหล่งอาหาร สำหรับสิ่งที่ตอบโจทย์ที่อยู่อาศัยในยุคคนเมืองคนหนีไม่พ้นคอนโดมิเนียม การเติบโตของห้องชุดในเขตเมืองนั้นเติบโตอย่างรวดเร็วอย่างไม่เคยเป็นมาก่อน และแน่นอนที่สุดว่าหุ้นที่เกี่ยวกับการก่อสร้างคอนโดมิเนียมก็เติบโตตามไปด้วย โดยเฉพาะคอนโดมิเนียมทำเลดีติดสถานีรถไฟฟ้าจะเป็นเทรนด์ใหม่มาแรง ดังนั้นถ้าเรามีเงินกระจายสู่ธุรกิจ ซื้อหุ้นประเภทนี้คงจะดีไม่น้อยทีเดียว
การวิเคราะห์ทางการเงิน & เศรษฐศาสตร์การเงิน,ตลาดการเงิน & ผลิตภัณฑ์และบริการทางการเงิน,ความรู้ทางการเงิน